চট্টগ্রাম দক্ষিণ জেলা বিএনপির সভাপতি সাবেক মন্ত্রী আলহাজ্ব জাফরুল ইসলাম চৌধুরী বলেন তিন বারের সাবেক সফল প্রধান মন্ত্রী বিএনপি চেয়ারপার্সন মাদার অফ ডেমোক্রেসী দেশনেত্রী বেগম খালেদা জিয়ার মুক্তি ছাড়া এদেশে কোন তামাশার নির্বাচন হতে দেয়া হবে না। সরকার দেশনেত্রী বেগম খালেদা জিয়ার জনপ্রিয়তায় ঈর্শান্বিত হয়ে কারান্তরিণ করে রেখেছে। তাকে কোন চিকিৎসা দেয়া হচ্ছে না। আমরা তার সুচিকিৎসা দাবী করছি। অচিরেই দেশনেত্রী বেগম খালেদা জিয়াকে মুক্তি দিয়ে নিরপেক্ষ সরকারের অধীনে নির্বাচন না দিলে যেকোন মূহুর্তে গণবিষ্ফোরনের মাধ্যমে এ আওয়ামী হায়েনা সরকারের পতন গঠন ঘটবে। কারণ আজ হায়েনার কারাগারে শুধু দেশনেত্রী বেগম খালেদা জিয়া বন্ধী নন এদেশের ১৬ কোটি মানুষ সরকারের অদৃশ্য কারাগারে বন্ধী। এ বন্ধীদশা হতে মুক্তি পেতে হলে গণআন্দোলনের বিকল্প নেই। জনাব জাফরুল ইসলাম চৌধুরী গতকাল বুধবার ১২ সেপ্টেম্বর বিএনপির কেন্দ্রঘোষিত প্রতিকী অনশন কর্মসূচীতে সভাপতির বক্তব্যকালে উপরোক্ত বক্তব্য রাখেন। জনাব জাফরুল ইসলাম চৌধুরী চট্টগ্রাম দক্ষিণ জেলা বিএনপির প্রতিকী অনশন কর্মসূচি চট্টগ্রাম দক্ষিণের প্রবেশদ্বার শাহ আমানত সেতু চত্বর মান্নান টাওয়ার এর নীচে সকাল ১০টা হতে ঝড় বৃষ্টি উপেক্ষা করে নেতাকর্মীদেরকে নিয়ে এ কর্মসূচি পালন করেন।